<classify> Kauli hiyo ilitolewa na Katibu Mtendaji wa Baraza hilo, Khamis Ali Mzee katika hafla ya ufunguzi wa makocha wa leseni C ya wiki mbili inayofanyika kwenye Uwanja wa Amaan mjini Unguja.Mzee alisema kukamilika kwa mfumo huo kutapelekea kuonesha hali ya michezo yote ya Zanzibar inavyoendelea.Alisema suala la kuandaa mfumo huo limekuwa likipigiwa kelele na Rais wa Zanzibar na Mwenyekiti wa Baraza la Mapinduzi, Dk Ali Mohammed Shein, kutokana na kutokuwa na takwimu sahihi za michezo yote ya Zanzibar.Tulikuwa tukipigiwa kelele sana na rais kwamba kwa kweli hakuna takwimu katika michezo, hivyo tunafanya hivyo ili kuwa na takwimu ya kuweza kujua idadi kamili, alisema Mzee.Sambamba na hilo, aliwataka makocha kuyaona mafunzo hayo kuwa ni muhimu kwao kwani mafunzo hayo huwajengea kujiamini na ujasiri wa kile watakachokitoa kwa wachezaji.Kusoma ni kujiongezea ujuzi na ujasiri kwani hata aya ya Kurani inasema kuwa hawawi sawa aliosoma na asiosoma, alisema katibu huyo. Hivyo aliwataka kuwa makini na wafuatiliaji wazuri katika mafunzo hayo ili waondoke wakiwa na ujasiri na kujiamini katika ufundishaji wao.Mafunzo hayo ya wiki mbili yameandaliwa na Chama cha Makocha wa Soka Zanzibar kwa kushirikiana na ZFA Taifa na yanaendeshwa na Mkufunzi kutoka CAF, Sunday Kayuni.  <topic>: MICHEZO 